rejauldu/bengali-wikipedia huggingface dataset:
২০০৯ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল,https://web.archive.org/web/20090224205832/http://www.wwe.com/schedules/events/eventdetail/?id=8873388 যেখানে ডাব্লিউডাব্লিউই হল অব ফেমের দশম শ্রেণিকে অন্তর্ভুক্ত করেছে। এই অনুষ্ঠানটি ২০০৯ সালের ৪ঠা এপ্রিল তারিখে রেসলম্যানিয়া ২৫ আয়োজনের পূর্ববর্তী রাতে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে অনুষ্ঠিত হয়েছে। জেরি লোলার এবং টড গ্রিশাম এই অনুষ্ঠানের উপস্থাপনা করেছেন।  এই বছরের হল অব ফেম অন্তর্ভুক্তির মূল আকর্ষণ ছিল স্টোন কোল্ড স্টিভ অস্টিন, যাকে ভিন্স ম্যাকম্যান হল অব ফেমে অন্তর্ভুক্ত করেছেন।http://www.cmt.com/news/1684641/cmt-steve-austin-team-for-redneck-island/ এছাড়াও রিকি স্টিমবোট, বিল ওয়াটস, হাওয়ার্ড ফিনকেল, কোকো বি. ওয়্যার এবং দ্য ফাঙ্কসের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।  পটভূমি ১৯৯৩ সালে ওয়ার্ল্ড রেসলিং ফেডারেশন (ডাব্লিউডাব্লিউএফ) ডাব্লিউডাব্লিউএফ হল অব ফেম প্রতিষ্ঠা করেছিল। অতঃপর ২২শে মার্চ তারিখে র-এর পর্বে এক ঘোষণায় জানিয়েছিল যে প্রায় দুই মাস পূর্বে মৃত্যুবরণ করা আন্ড্রে দ্য জায়ান্ট হবেন হল অব ফেমের প্রথম অন্তর্ভুক্ত ব্যক্তি। পরবর্তী দুই বছরে, বার্ষিক কিং অফ দ্য রিং প্রতি-দর্শনে-পরিশোধ (পিপিভি) অনুষ্ঠানের সাথে একত্রে হল অব ফেম অনুষ্ঠানটি আয়োজন করা হয়েছিল। ১৯৯৬ সালের অনুষ্ঠানটি সার্ভাইভার সিরিজ অনুষ্ঠানের সাথে অনুষ্ঠিত হয়েছিল, অতঃপর হল অফ ফেম অনুষ্ঠান আয়োজন করা বন্ধ করে দেয়া হয়েছিল। ২০০২ সালে, ডাব্লিউডাব্লিউএফ-এর নাম পরিবর্তন করে ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) করা হয় এবং ২০০৪ সালে রেসলম্যানিয়া ২০-এর সাথে সংযুক্ত করে ডাব্লিউডাব্লিউই হল অফ ফেম পুনরায় চালু করা হয়। এই অনুষ্ঠানটি পূর্বের মতো টেলিভিশনে সম্প্রচার করা হয়নি, যদিও রেসলম্যানিয়া অনুষ্ঠানে হল অফ ফেম অনুষ্ঠানটির সারসংক্ষেপ প্রচার করা পর বছরের অন্তর্ভুক্ত ব্যক্তিবর্গ একটি সংক্ষিপ্ত অনুষ্ঠানের জন্য মঞ্চে উপস্থিত হয়েছিল; এরপর থেকে এটি হল অফ ফেমের ঐতিহ্যে পরিণত হয়েছে।  ২০০৯ সালের এই অনুষ্ঠানটি ডাব্লিউডাব্লিউএফ হল অব ফেম কালানুক্রমিকের দশম অনুষ্ঠান ছিল, যা ৪ঠা এপ্রিল তারিখে রেসলম্যানিয়া ২৫ আয়োজনের পূর্ববর্তী রাতে মার্কিন যুক্তরাষ্ট্রের টেক্সাসের হিউস্টনের টয়োটা সেন্টারে আয়োজন করার জন্য নির্ধারণ করা হয়েছিল। এই অনুষ্ঠানটি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ২০০৯ বিষয়শ্রেণী:২০০৯-এ পেশাদার কুস্তি বিষয়শ্রেণী:২০০৯-এ হিউস্টন বিষয়শ্রেণী:এপ্রিল ২০০৯-এ মার্কিন যুক্তরাষ্ট্রে ঘটনা বিষয়শ্রেণী:হিউস্টনে পেশাদার কুস্তি অনুষ্ঠান
বিলম্বিত স্বাগতম!   {{safesubst:#ifeq:{{safesubst:Yesno|y|yes=true}}|true|thumb|300px|স্বাগতম জানাতে হয়তো বিলম্বিত হতে পারে কিন্তু আপনাকে পরিবেশিত কুকিগুলো এখনো গরম রয়েছে! 25px|}} কিছুটা বিলম্বে হলেও {{SAFESUBST:BASEPAGENAME}} আপনাকে উইকিপিডিয়ায় স্বাগতম জানাতে চাই। আমি দেখতে পেলাম আপনি এখানে এসে [[Special:Contributions/{{SAFESUBST:BASEPAGENAME}}|কিছু অবদানও]] রেখে ফেলেছেন। আপনার অবদানের জন্য ধন্যবাদ!  যদিও আপনি উইকিপিডিয়ার অবদান রাখার প্রক্রিয়া বুঝে গিয়েছেন বলে মনে হচ্ছে, আপনি নীচের কিছু সংযোগ অনুসরণ করে উপকৃত হতে পারেন, যা সম্পাদকদের উইকিপিডিয়া থেকে সর্বাধিক সুবিধা পেতে সহায়তা করে:  ভূমিকা  উইকিপিডিয়ার পঞ্চস্তম্ভ  উইকিপিডিয়ায় অবদান  কীভাবে সম্পাদনা করবেন  সাহায্য পাতা  কীভাবে একটি আদর্শ নিবন্ধ লিখবেন  উইকিপিডিয়া নির্ঘন্ট  আর যখনই আপনি আলাপ পাতায় কোনো বার্তা রাখেন, শেষে মনে করে চারটি টিল্ডা (~~~~) দিয়ে স্বাক্ষর করতে ভুলবেন না। এর ফলে বার্তার শেষে আপনার স্বাক্ষর করার সময় ও আপনার ব্যবহারকারী নাম স্বয়ংক্রিয়ভাবে যুক্ত হয়ে যাবে।  আমি আশাবাদী যে, আপনি এখানে সম্পাদনা করা উপভোগ করছেন। আর দ্রুতই একজন উন্নয়নকারী উইকিপিডিয়ান হয়ে উঠবেন! যদি আপনার কোনো প্রশ্ন থাকে, তাহলে {{SAFESUBST:#if:|আমার আলাপ পাতায়|[[User talk:{{SAFESUBST:REVISIONUSER}}|আমার আলাপ পাতায়]]}} আমাকে নির্দ্বিধায় বার্তা দিতে পারেন, উইকিপিডিয়া:প্রশ্ন দেখতে পারেন বা আপনার আলাপ পাতায় বার্তার শুরুতে  যুক্ত করে এখানেই প্রশ্ন করতে পারেন।  আবারও, স্বাগতম! ~~~~বিলম্বিত
thumb|সপ্তদশ শতাব্দীর তিব্বতী থাংকায় গুহ্যসমাজতন্ত্রের দেবতা অক্ষোভ্যবজ্র ও তার সঙ্গিনী স্পর্শবজ্রা গুহ্যসমাজতন্ত্র বজ্রযান বৌদ্ধধর্মের অন্যতম প্রধান একটি তন্ত্র বিশেষ।   বর্ণনা  গুহ্যসমাজতন্ত্র সতেরোটি অধ্যায় নিয়ে গঠিত। উত্তরাতন্ত্র বা ব্যাখ্যাতন্ত্র নামক একটি পৃথক তন্ত্রকে অনেক সময় এই তন্ত্রের অষ্টাদশ অধ্যায় হিসেবে মনে করা হয়। অনেক পণ্ডিতের মতে প্রথম বারোটি অধ্যায় এই তন্ত্রের মূল অংশ এবং পরবর্তী অধ্যায়গুলি পরবর্তীকালে যোগ করা হয়েছে। গুহ্যসমাজতন্ত্র মহাযোগতন্ত্রের অন্তর্গত। তিব্বতে এই তন্ত্রকে র্নাল-'ব্যোর-ব্লা-মেদ-র্গ্যুদ নামে অভিহিত করা হয়। সর্বতথাগততত্ত্বসংগ্রহ নামক প্রাচীন পুঁথিতে এই তন্ত্রের উল্লেখ পাওয়া যায়। সংস্কৃত ভাষায় এবং তিব্বতী ও চীনা অনুবাদে এই তন্ত্রের পুঁথির অস্তিত্ব পাওয়া যায়।   উৎপত্তি  বৌদ্ধ প্রবাদানুসারে, বজ্রধর গুহ্যসমাজতন্ত্র সম্বন্ধে ওড্ডিয়ানের রাজা ইন্দ্রভূতিকে সর্বপ্রথম শিক্ষাদান করেন। পরবর্তীকালে এই তন্ত্র বিভিন্ন বৌদ্ধ পণ্ডিতদের মধ্যে দিয়ে প্রচারিত হয়। এই তন্ত্র অষ্টম শতাব্দীর বৌদ্ধ পণ্ডিত বুদ্ধশ্রীজ্ঞানের মাধ্যমে জ্ঞানপদ ঐতিহ্য বা য়ে-শেস-ঝাব্স-লুগ্স () নামে প্রচারিত হয়। ঐতিহাসিকভাবে গুরুত্বপূর্ণ আর্য ঐতিহ্য বা গ্সাং-'দুস-'ফাগ্স-লুগ্স () নামে অপর একটি ঐতিহ্য নাগার্জুন, আর্যদেব এবং চন্দ্রকীর্তি প্রমুখ বৌদ্ধ পণ্ডিতদের টীকাভাষ্যের ওপর নির্ভরশীল ছিল। তিব্বতে মার-পা-ছোস-ক্যি-ব্লো-গ্রোস এই তন্ত্রের প্রচলন করেন।   প্রধান দেবতা  জ্ঞানপদ ঐতিহ্যের কেন্দ্রীয় দেবতা পীতবর্ণের মঞ্জুবজ্র মঞ্জুশ্রীর অপর একধরনের রূপ। এই দেবতার তিনটি মুখ ও ছয়টি হাত। তার ডানদিকের মুখ শ্বেতবর্ণের এবং বামদিকের মুখমন্ডল লালবর্ণের। তার হাতে একটি তরোয়াল, একটি পুস্তক, একটি তীর এবং একটি ধনুক রয়েছে।Catherine Cummings, "A Guhyasamaja Tantra," in John C. Huntington, Bangdel Dina, Robert Thurman, The Circle of Bliss - Buddhist Meditational Art, Serindia Publications, Inc., 2003. pp 432-448 () () আর্য ঐতিহ্য গুহ্যসমাজতন্ত্রের কেন্দ্রীয় দেবতার নাম নীলাভ কালো বর্ণের অক্ষোভ্যবজ্র। তিনি পাঁচ ধ্যানী বুদ্ধের অন্যতম অক্ষোভ্যের একটি রূপ। অক্ষোভ্যবজ্র তার হাতে পাঁচ ধ্যানী বুদ্ধের বাকি চার বুদ্ধের বিভিন্ন চিহ্ন ধারণ করে থাকেন। তিনি তার ডানদিকের হাতে বৈরোচনের চক্র ও অমিতাভের পদ্ম এবং রত্নসম্ভবের মণি ও অমোঘসিদ্ধির তরোয়াল ধারণ করে থাকেন। এছাড়াও তার অপর দুই হাতে তিনি বজ্র ও ঘণ্টা ধারণ করে থাকেন।   তথ্যসূত্র    আরো পড়ুন   Wedemeyer, Christian K. 2007. Āryadeva's Lamp that Integrates the Practices: The Gradual Path of Vajrayāna Buddhism according to the Esoteric Community Noble Tradition. New York: AIBS/Columbia University Press.   Geshe Tashi Tsering p.78 of 240 July 3, 2012. Tantra: The Foundation of Buddhist Thought Volume 6. London: Wisdom Publications.    বিষয়শ্রেণী:অনুত্তরযোগতন্ত্র বিষয়শ্রেণী:তন্ত্র বিষয়শ্রেণী:তিব্বতী বৌদ্ধ আচার অনুষ্ঠান বিষয়শ্রেণী:বৌদ্ধ তন্ত্র
স্টিফেন স্মেইল একজন মার্কিন গণিতবিদ। তিনি ১৯৬৬ সালে ফিল্ডস পদক লাভ করেন।   জীবনী  স্মেইল মিশিগান বিশ্ববিদ্যালয় থেকে ১৯৫২ সালে ব্যাচেলর অব সায়েন্স, ১৯৫৩ সালে মাস্টার অব সায়েন্স এবং ১৯৫৭ সালে পিএইচডি ডিগ্রি অর্জন করেন। http://math.berkeley.edu/~smale/biography.html ১৯৬০ সালে ইউনিভার্সিটি অব ক্যালিফোর্নিয়া, বার্কলের গণিত বিভাগে সহযোগী অধ্যাপক হিসেবে যোগদান করেন। ১৯৬১ থেকে ১৯৬৪ সাল পর্যন্ত তিনি কলাম্বিয়া বিশ্ববিদ্যালয়ে গণিত বিভাগের অধ্যাপক পদে ছিলেন। ১৯৬৪ সালে ইউনিভার্সিটি অব ক্যালিফোর্নিয়া, বার্কলেতে ফিরে এসে অধ্যাপক পদে যোগ দেন।   সম্মাননা   সম্মানসূচক ডিএসসি, ওয়ারউইক বিশ্ববিদ্যালয়, ১৯৭৪  সম্মানসূচক ডিএসসি, কুইন্স বিশ্ববিদ্যালয়, অন্টারিও, ১৯৮৭  সম্মানসূচক ডিএসসি, মিশিগান বিশ্ববিদ্যালয়, ১৯৯৬  সম্মানসূচক ডিএসসি, সিটি ইউনিভার্সিটি অব হংকং, ১৯৯৭   তথ্যসূত্র    বহিঃসংযোগ         বিষয়শ্রেণী:১৯৩০-এ জন্ম বিষয়শ্রেণী:মার্কিন গণিতবিদ বিষয়শ্রেণী:ফিল্ডস পদক বিজয়ী বিষয়শ্রেণী:জীবিত ব্যক্তি বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:মার্কিন নাস্তিক বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী
টিমোথি অ্যালান মানটন (; জন্ম: ৩০ জুলাই, ১৯৬৫) লিচেস্টারশায়ারের মেল্টন মোব্রে এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ১৯৯২ সালে স্বল্পকালীন সময়ের জন্য ইংল্যান্ড ক্রিকেট দলের সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ওয়ারউইকশায়ার ও ডার্বিশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম-ফাস্ট বোলারের দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন টিম মানটন।   প্রথম-শ্রেণীর ক্রিকেটে অংশগ্রহণ  খেলোয়াড়ী জীবনের অধিকাংশ সময়ই ওয়ারউইকশায়ারের পক্ষে কাউন্টি ক্রিকেটে অংশ নিয়েছেন টিম মানটন। ১৯৮৫ সালে কাউন্টি দলটির পক্ষে সফরকারী জিম্বাবুয়ে একাদশের বিপক্ষে প্রথম-শ্রেণীর খেলায় অভিষেক ঘটে তার। এক বছর পর কাউন্টি চ্যাম্পিয়নশীপে প্রথমবারের মতো অংশ নেন। তিনবার ওয়ারউইকশায়ারের ‘মৌসুমের সেরা খেলোয়াড়’ মনোনীত হন। তন্মধ্যে, ১৯৯৪ সালে তিনটি শিরোপা জয়ী ওয়ারউইকশায়ার দলের সদস্যরূপে ৮১ উইকেট দখল করেছিলেন তিনি।  খেলোয়াড়ী জীবনে আঘাত তার অন্যতম অনুষঙ্গ ছিল। আঘাতের কারণে ১৯৯৫ সালের অর্ধেক সময় ও ১৯৯৭ সালের পুরোটা সময় নষ্ট হয়ে যায়। তবে, ১৯৯৮ ও ১৯৯৯ সালে বল হাতে নিয়ে ২০-এর কম গড়ে উইকেট পেয়েছেন তিনি।  ২০০০ সালে ডার্বিশায়ারে স্থানান্তরিত হন। জুলাই, ২০০১ সালে সর্বশেষ প্রথম-শ্রেণীর খেলায় অংশ নেন। সামগ্রিকভাবে সকল প্রথম-শ্রেণীর খেলায় অংশ নিয়ে ২৫.৮৬ গড়ে ৭৩৭টি উইকেট লাভে সক্ষমতা দেখিয়েছেন টিম মানটন।   টেস্ট ক্রিকেট  সমগ্র খেলোয়াড়ী জীবনে দুই টেস্টে অংশগ্রহণ করেছেন তিনি। ২ জুলাই, ১৯৯২ তারিখে টেস্ট অভিষেক ঘটে টিম মানটনের। কিন্তু, দলে তেমন কোন ভূমিকা রাখতে পারেননি। ফলে তাকে আর দলে নেয়া হয়নি। ব্যাটসম্যান হিসেবে তিনি খুবই দূর্বলমানের ছিলেন। প্রথম-শ্রেণীর ক্রিকেটে তার ব্যাটিং গড় ১০-চেয়ে সামান্য বেশি। ২৭২ ইনিংস ব্যাটিং করে ব্যক্তিগত সর্বোচ্চ অপরাজিত ৫৪ রান তুলেন।   মূল্যায়ন  ১৯৯৫ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন তিনি।  ক্রিকেট লেখক কলিন বেটম্যান মন্তব্য করেন যে, ৬ ফুট ৬ ইঞ্চি উচ্চতাকে কাজে লাগিয়ে বলকে সুইং করার অধিকারী টিম মানটন কেবলমাত্র ইংরেজ পরিবেশেই নিজ নামকে তুলে ধরতে পেরেছেন।   তথ্যসূত্র    আরও দেখুন   ডেভন ম্যালকম  উইজডেন বর্ষসেরা ক্রিকেটার  ইংরেজ টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৬৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:ওয়ারউইকশায়ার ক্রিকেট অধিনায়ক বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ডার্বিশায়ারের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:টেস্ট ও কাউন্টি ক্রিকেট বোর্ড অনূর্ধ্ব-২৫ একাদশের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
ডান|থাম্ব|গাইয়াস কর্নেলিয়ুস তাকিতুসকর্নেলিয়ুস তাকিতুস বা পাবলিয়াস কর্নেলিয়াস ট্যাসিটাস সাধারণত ট্যাসিটাস ( , ;  – ), ছিলেন একজন রোমান ইতিহাসবিদ এবং রাজনীতিবিদ। ট্যাসিটাসকে আধুনিক পণ্ডিতদের দ্বারা সর্বকালের সেরা রোমান ইতিহাসবিদদের একজন হিসেবে বিবেচনা করা হয়।Compare:   কর্নেলিয়ুস তাকিতুস একজন প্রাচীন রোমান ঐতিহাসিক।Van Voorst, Robert E (2000). Jesus Outside the New Testament: An Introduction to the Ancient Evidence Eerdmans Publishing  pages 39-42Backgrounds of early Christianity by Everett Ferguson 2003  page 116 তার রচিত পঞ্জিকা (The Annals) প্রাচীন রোমের একটি গুরুত্বপূর্ণ দলিল।। এই কাজগুলোতে টিবারিয়াস, ক্লডিয়াস, নিরো এবং চার সম্রাটের বছর (খ্রিস্টাব্দ ৬৯) থেকে শুরু করে রোমান সাম্রাজ্যের ইতিহাস তুলে ধরা হয়েছে।  ট্যাসিটাসের অন্যান্য রচনা যেমন Germania (De origine et situ Germanorum), এবং তাঁর শ্বশুর জুলিয়াস অ্যাগ্রিকোলার জীবন নিয়ে লেখা De vita et moribus Iulii Agricolae। Tacitus এর লেখায় ইহুদিদের রীতিনীতি এবং যিশুর ক্রুশবিদ্ধকরণ সম্পর্কে গুরুত্বপূর্ণ তথ্য উল্লেখ রয়েছে। আধুনিক কালে তিনি 'ট্যাসিটাস' নামে অধিক পরিচিত।   তথ্যসূত্র   বিষয়শ্রেণী:রোমান ঐতিহাসিক বিষয়শ্রেণী:রোমান যুগের জীবনীকার বিষয়শ্রেণী:৫০-এর দশকে জন্ম বিষয়শ্রেণী:১২০-এর দশকে মৃত্যু
বৃহত্তর মুম্বই মহানগর পালিকা () পূর্বে বিএমসি নামে পরিচিত, মহারাষ্ট্রের রাজধানী মুম্বইয়ের নাগরিক পরিচালনা পর্ষদ। এটি ভারতের সবচেয়ে ধনী পৌর নিগম। এমসিজিএম-এর বার্ষিক বাজেট ভারতের কয়েকটি ছোট রাজ্যের তুলনায় বেশি হয়ে থাকে। ১৮৮৮ সালে বোম্বাই পৌর নিগম আইনের অধীনে সংস্থাটি প্রতিষ্ঠিত হয়েছিল। মুম্বই শহর এবং এর কয়েকটি শহরতলির নাগরিক অবকাঠামো এবং প্রশাসনের দায়িত্ব এই সংস্থাটির।  পরিচালনা এমসিজিএম-এর নেতৃত্বে একজন আইএএস আধিকারিক থাকেন, যিনি কার্যনির্বাহী পৌর অধ্যক্ষ হিসাবে দায়িত্ব পালন করেন। বুনিয়াদি নাগরিক অবকাঠামো এবং অন্যান্য প্রাথমিক দায়িত্ব পালনের দায়িত্বপ্রাপ্ত নগরসেবকদের নির্বাচিত করার জন্য একটি পঞ্চমবার্ষিক নির্বাচন অনুষ্ঠিত হয়। মেয়র সাধারণত সসংখ্যাগরিষ্ঠতা পাওয়া দল থেকে নির্বাচিত হন এবং সংস্থাটির প্রধানের দায়িত্ব পালন করেন। বিএমসির সমস্ত প্রশাসনিক কাজ ২০০৮ সালের জুন পর্যন্ত মারাঠি ভাষায় পরিচালিত হয়, যার কারণে বিতর্ক ছাড়িয়ে পড়ে, যার কারণে বিএমসির ভাষানীতিতে কিছুটা শিথিলতা আনা হয় এবং ইংরেতি ভাষাতেও ফর্ম গ্রহণ করা শুরু হয়  + পৌর কর্মকর্তাগণ মেয়র কিশোরী পেড়নেকর ২২ নভেম্বর ২০১৯ উপ-পৌরপ্রধান সুহাস ওয়াড়কর২২ নভেম্বর ২০১৯ পৌর অধ্যক্ষ ইকবাল সিং চহল  ০৮ মে ২০২০ পুলিশ কমিশনার হেমন্ত নগরালে ১৭ মার্চ ২০২১  ব্যবস্থাপক-সভা ২০১৭ সাল পর্যন্ত,  এমসিজিএম-এর ব্যবস্থাপক-সভা ২২৭ জন সদস্য নিয়ে গঠিত। ২০১৭ সালেই সর্বপ্রথম কোনও একটি ওয়ার্ড (১৬৪) থেকে ৩০ জন প্রার্থী প্রতিদ্বন্দ্বিতা করেন। ২১ বছর বয়সী রাঘবেন্দ্র সিং ছিলেন সবচাইতে কম বয়সী নির্দল প্রার্থী। এমসিজিএম এশিয়ার অন্যতম ধনী পৌর নিগম। তথ্যসূত্র  বিষয়শ্রেণী:বৃহত্তর মুম্বই পৌর নিগম বিষয়শ্রেণী:১৮৮৮-এ ভারতে প্রতিষ্ঠিত বিষয়শ্রেণী:মুম্বই
শাহাদাত হোসেন খান (৬ জুলাই ১৯৫৮ - ২৮ নভেম্বর ২০২০) একজন বাংলাদেশী উচ্চাঙ্গ সঙ্গীতশিল্পী, সরোদবাদক ও সুরকার ছিলেন। উপমহাদেশের অন্যতম এক সঙ্গীত পরিবারে তাঁর জন্ম হয়। ১৯৭২ সালে তিনি ও তাঁর  চাচা বাহাদুর হোসেন খান যুগলবন্দি হয়ে আলাউদ্দিন সঙ্গীত সম্মেলনে সরোদ পরিবেশন করে প্রশংসিত হন। সঙ্গীতে অবদানের জন্য ১৯৯৪ সালে বাংলাদেশ সরকার তাঁকে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করে।  প্রাথমিক জীবন শাহাদাত হোসেন খান ১৯৫৮ সালের ৬ জুলাই তৎকালীন পূর্ব পাকিস্তানের (বর্তমান বাংলাদেশ) কুমিল্লা জেলার এক সঙ্গীত পরিবারে জন্মগ্রহণ করেন। তাঁর পিতা ওস্তাদ আবেদ হোসেন খান একজন প্রখ্যাত উচ্চাঙ্গ সঙ্গীতশিল্পী ও সেতার বাদক। তাঁর দাদা ওস্তাদ আয়েত আলী খাঁ উপমহাদেশের প্রখ্যাত সঙ্গীতজ্ঞ এবং ওস্তাদ আলাউদ্দিন খাঁর ছোট ভাই। তাঁর দুই চাচা প্রখ্যাত সঙ্গীতজ্ঞ বাহাদুর হোসেন খান এবং সঙ্গীত গবেষক ও লেখক মোবারক হোসেন খান।  সাত বছর বয়সে পিতার কাছে শাহাদাত হোসেনের তবলা ও সরোদের হাতেখড়ি হয়। পরে তিনি তার চাচা বাহাদুর হোসেন খানের কাছে সরোদের তালিম গ্রহণ করেন। ১৯৭২ সালে আলাউদ্দিন সঙ্গীত সম্মেলনে বাহাদুর হোসেনের সাথে যুগলবন্দি হয়ে সরোদ পরিবেশন করেন। ১৯৮১ সালে তিনি ঢাকা বিশ্ববিদ্যালয় থেকে ইতিহাস বিভাগে স্নাতকোত্তর ডিগ্রি লাভ করেন। পরে ১৯৮৫ সালে ক্যালিফোর্নিয়ার আলী আকবর কলেজ অব মিউজিক থেকে সঙ্গীত বিষয়ে স্নাতক সমমানের 'বাদ্যলংকার' ডিগ্রি লাভ করেন।  কর্মজীবন তিনি কয়েকটি প্রতিষ্ঠানের সঙ্গীতের শিক্ষক ও প্রশিক্ষক হিসেবে দায়িত্ব পালন করেন। তিনি সরকারী সঙ্গীত কলেজের ডেমোনেস্ট্রেশন-কাম-লেকচারার, সংগীত বিষয়ক বক্তা ও প্রশিক্ষকের দায়িত্ব পালন করেন। এছাড়া ১৯৯৩ ও ১৯৯৪ সালে বাংলাদেশ শিল্পকলা একাডেমির উচ্চতর প্রশিক্ষণ কোর্সে সেতার, সরোদ, বেহালা, বাঁশি ও গিটারের প্রশিক্ষক এবং বিভিন্ন সময়ে বিভিন্ন সঙ্গীত একাডেমিতে কণ্ঠ ও যন্ত্রসঙ্গীতের প্রশিক্ষকের দায়িত্ব পালন করেন।  তিনি মৃত্যুহীন প্রাণ ও মিট বাংলাদেশ নামক দুটি প্রামাণ্য চিত্রের সঙ্গীত পরিচালনা করেছেন। ২০০০ সালে যুক্তরাজ্য থেকে একটি সিডি প্রকাশিত হয়। পরে সেখান থেকে আরেকটি এবং বাংলাদেশ থেকে তিনটি সিডি ও ক্যাসেট প্রকাশিত হয়, যার মধ্যে রিপলস ইন মেডোস্‌ সিডিটি প্রকাশিত হয় বাংলাদেশ পররাষ্ট্র মন্ত্রণালয় থেকে।  ব্যক্তিগত জীবন শাহাদাত হোসেনের দুই যমজ মেয়ে আফসানা খান সেতার বাদক ও রুখসানা খান সরোদ বাদক।  মৃত্যু খান করোনাভাইরাস রোগে আক্রান্ত হয়ে ২০২০ সালের ২৮ নভেম্বর ঢাকার উত্তরায় একটি হাসপাতালে মৃত্যুবরণ করেন।  সম্মাননা  উচ্চাঙ্গ সঙ্গীতে অবদানের জন্য বাংলাদেশ সরকার প্রদত্ত একুশে পদক, ১৯৯৪।  কলকাতার রাজ্য সংগীত একাডেমি কর্তৃক সংবর্ধনা, ১৯৯৯।  লন্ডনে অবস্থিত উদীচী শিল্পী গোষ্ঠী ও বাংলাদেশ এসোসিয়েশন কর্তৃক সংবর্ধনা, ২০০০।  আরও দেখুন  আবেদ হোসেন খান  বাহাদুর হোসেন খান  মোবারক হোসেন খান  তথ্যসূত্র  বিষয়শ্রেণী:১৯৫৮-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:বাংলাদেশী উচ্চাঙ্গ সঙ্গীতশিল্পী বিষয়শ্রেণী:বাংলাদেশী সরোদবাদক বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ বিষয়শ্রেণী:শিল্পকলায় একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু বিষয়শ্রেণী:বাংলা একাডেমির সম্মানিত ফেলো বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:একুশে পদক বিজয়ী
+ সম্প্রতি বন্ধ RfXs  *  প্রার্থী  টাইপ  ফলাফল  Date of close  সমর্থন বিরোধিতা  নিরপেক্ষ  % * RockyMasum প্রশাসক সফল ‍‍১৫ সেপ্টেম্বর ২০১৯ ৮ ০ ০ ১০০% * Ferdous প্রশাসক সফল ‍‍২৩ এপ্রিল ২০১৭ ২২ ১ ০ ৯৬% * Ibrahim Husain Meraj প্রশাসক সফল ‍‍৫ ফেব্রু ২০১৭ ১৭ ০ ০ ১০০% * Intakhab প্রশাসক সফল ৩১ জানু ২০১৬ ৯ ০ ১ ১০০% * Ashiq Shawon প্রশাসক সফল ২৬ সেপ্টে ২০১৫ ১০ ০ ০ ১০০% * Moheen Reeyad প্রশাসক সফল ৭ এপ্রিল ২০১৫ ১৪ ০ ০ ১০০% * Bodhisattwa প্রশাসক সফল ১৬ মার্চ ২০১৫ ১৬ ০ ০ ১০০% * Tanweer Morshed প্রশাসক সফল ৪ জানু ২০১৫ ১৪ ১ ০ ৯৩% * বব২৬ প্রশাসক ব্যর্থ ৮ নভে ২০১৪ ০ ০ ০ ০% * Shudrak1 প্রশাসক ব্যর্থ ‍‍২ মে ২০১৪ ০ ০ ২ ০% * NahidSultan প্রশাসক সফল ৩০ ডিসে ২০১৩ ৭ ০ ০ ১০০% * Nhasive প্রশাসক সফল ২৮ অক্টো ২০১৩ ২১ ০ ০ ১০০%
পিতিতা হলো বের্নাত বোর্দেস ভেন্দ্রেলের (জন্ম ১৬ ফেব্রুয়ারী, ১৯৯৫) মঞ্চ নাম। তাকে কখনও কখনও পিতিতা কুইন নামেও ডাকা হয়। তিনি বার্সেলোনার একজন স্প্যানিশ ড্র্যাগ পারফর্মার, যিনি ড্র্যাগ রেস স্পেন-এর তৃতীয় মৌসুমে জয়লাভের জন্য পরিচিত।   পেশাজীবন  ২০২৩ সালে পিতিতা আপাতবাস্তব টেলিভিশন অনুষ্ঠান ড্র্যাগ রেস স্পেন-এর তৃতীয় মৌসুমে যোগ দেন। ২০২৩ সালের ১৬ই এপ্রিল এর প্রিমিয়ার হয়। গে টাইমস তাকে মৌসুমের "ফ্যাশন কুইন" বলে অভিহিত করেছে। মৌসুমের পঞ্চম পর্বের নাম ছিল স্ন্যাচ গেম, যেখানে মূল চ্যালেঞ্জ ছিল তারকাদের সাজ অনুকরণ করা। পিতিতা সারা মন্টিয়েলের সাজ ধারণ করার সিদ্ধান্ত নেন, তবে অনুষ্ঠানের বিচারকরা এটিকে ভালোভাবে গ্রহণ করেননি। সপ্তম পর্বে পিতিতা, পাকিতা এবং পিঙ্ক চাদোরার সাথে দ্বৈত এলিমিনেশনের জন্য নির্বাচিত হন। প্রতিযোগিতায় টিকে থাকার জন্য তিন কুইন ওলে ওলে-র "নো কন্ট্রোলেস" গানে ঠোঁট মেলানো প্রতিযোগিতায় প্রতিদ্বন্দ্বিতা করেন। পাকিতা এবং পিঙ্ক চাদোরা এই মৌসুমের প্রতিযোগিতা থেকে বাদ পড়লে পিতিতাকে চূড়ান্তভাবে বিজয়ী ঘোষণা করা হয়। অষ্টম পর্বে পিতিতাকে মৌসুমের মূল চ্যালেঞ্জ "উন, দোস, ড্র্যাগ"-এর ("এক, দুই, ড্র্যাগ," দীর্ঘকাল ধরে প্রচলিত স্প্যানিশ বিনোদনমূলক প্রতিযোগিতা অনুষ্ঠান "উন, দোস, ত্রেস... রেসপন্দা ওত্রা ভেজ "-এর সাথে সম্পর্কিত) বিজয়ী ঘোষণা করা হয়। এটি ছিল মৌসুমে তার চতুর্থ বিজয়। নবম পর্বের পর ক্লোভার বিশ বাদ পড়লে, পিতিতা মৌসুমের চার চূড়ান্ত প্রতিযোগীদের একজন হয়ে ওঠেন।  ড্র্যাগ রেস স্পেন-এ তার পরিবেশনাকালে, পিতিতা মিশ্র মতামত এবং সামাজিক যোগাযোগ মাধ্যমে তীব্র সমালোচনার শিকার হন, যেখানে তার বিরুদ্ধে প্রোডাকশনের পক্ষপাতিত্ব এবং শুরু থেকেই মুকুট সুরক্ষিত করার অভিযোগ আনা হয়েছিল। সমালোচকরা দাবি করেন যে অনুষ্ঠানের বিচারকদের নিরপেক্ষতার অভাব ছিল, বিশেষ করে অষ্টম পর্বের পরে, যেখানে পিতিতা এবং ক্লোভার বিশ জুটি হিসেবে প্রতিযোগিতা করেছিলেন, এবং পর্বের শুরুতে বলা হলেও যে সেরা জুটিই চ্যালেঞ্জটি জিতবে, বিচারকরা ক্লোভার বিশের রানওয়ে সাজকে সংস্কৃতির চেয়ে "কস্টিউম" বেশি বলে সমালোচনা করার পর কেবল পিতিতাকেই বিজয়ী ঘোষণা করা হয়েছিল।   ফিল্মোগ্রাফি   টেলিভিশন    ড্র্যাগ রেস স্পেন ( মৌসুম ৩, ২০২৩)  ব্রিং ব্যাক মাই গার্লস (২০২৪)   ডিসকোগ্রাফি   একক গান  বছর শিরোনাম সূত্র ২০২৩ "পেদিগ্রি"   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম
thumb|right|450px|বিবর্ধকের একটি ইলেকট্রনিক বর্তনী  সংকেত বিবর্ধক, ইংরেজিতে অ্যাম্পলিফায়ার বা সংক্ষেপে অ্যাম্প মূলতঃ একটি ইলেকট্রনিক যন্ত্র যা এর অন্তর্গামীতে (ইনপুট) প্রদত্ত কোন সংকেত বা সিগনালকে বিবর্ধিত করে বহির্গামীতে (আউটপুট) প্রেরণ করে। ইলেক্ট্রনিক বিবর্ধকও একই কাজ করে, তবে এ ক্ষেত্রে ক্ষুদ্র অন্তর্গামী সংকেত বৃহৎ বহির্গামী সংকেতে পরিবর্তিত হয়। বিবর্ধক এর অন্তর্গামীতে প্রদত্ত সংকেতের আকার বা আকৃতির কোনরূপ পরিবর্তন ঘটায় না, শুধু এর ক্ষমতা বাড়ায়।  যেহেতু শক্তির সংরক্ষণশীলতা নীতি অনুসারে শক্তি অবিনশ্বর, তাই কোন সংকেতের ক্ষমতাকে বিবর্ধিত করতে বাইরে থেকে শক্তি সরবরাহ করতে হয়। বিবর্ধক তার পাওয়ার সাপ্লাই বা শক্তি সরবরাহকের মাধ্যমে শক্তি গ্রহণ করে এবং সেই শক্তি ব্যবহার করে বহির্গামী সংকেতের ক্ষমতা বাড়িয়ে তোলে।   বিবর্ধকের প্রকারভেদ   অন্তর্গামী এবং বহির্গামীর বৈশিষ্ট্য অনুযায়ী বিবর্ধকের শ্রেণী বিভাজন করা যেতে পারে।   শক্তি বিবর্ধক (পাওয়ার অ্যাম্পলিফায়ার)   ব্যবহার অনুসারে শক্তি বিবর্ধকের প্রকারভেদ    অডিও বিবর্ধক (অডিও অ্যাম্পলিফায়ার)  আর. এফ. বিবর্ধক (উদাহরণঃ প্রেরকযন্ত্রের (ট্রান্সমিটার) শেষ স্তরে ব্যবহৃত লিনিয়ার বিবর্ধক)  সার্ভোএমপ্লিফায়ার সার্ভো মোটর নিয়ন্ত্রক   শক্তি বিবর্ধক বর্তনী    ভ্যাকুয়াম টিউব/ভাল্ভ, হাইব্রীড অথবা ট্রানজিস্টর বিবর্ধক  পুশ-পুল অথবা একক প্রান্তীয় বহির্গামী সংবলিত ধাপ   ভ্যাকুয়াম টিউব/ভাল্ভ বিবর্ধক   thumb|right|200 px|Traynor YBA-200 গীটার বিবর্ধকের ভেতরে চারটি ইলেক্ট্রো হারমোনিক্স ব্রান্ডের KT88 পাওয়ার টিউব লাইটের আভা  ভ্যাকুয়াম টিউব/ভাল্ভ বিবর্ধকের কিছু ব্যবহার  ইলেক্ট্রিক গীটার বিবর্ধন  রাশিয়ান বিমানবাহিনীর বিমানে ই.এম.পি সহনক্ষমতার জন্য   ট্রানজিস্টর বিবর্ধক    সক্রিয় বিবর্ধক (অপ-অ্যাম্প)    পূর্ণ ডিফারেনশিয়াল বিবর্ধক    ভিডিও বিবর্ধক(video amplifier,chroma and luma)    অসিলোস্কোপ    বিচ্ছিন্ন বিবর্ধক    তথ্যসূত্র    বহিঃসংযোগ      Rane audio's guide to amplifier classes  Design and analysis of a basic class D amplifier  Conversion: distortion factor to distortion attenuation and THD  An alternate topology called the grounded bridge amplifier - pdf  Contains an explanation of different amplifier classes - pdf  Reinventing the power amplifier - pdf  Anatomy of the power amplifier, including information about classes  Tons of Tones - Site explaining non linear distortion stages in Amplifier Models  Class D audio amplifiers, white paper - pdf  Class E Radio Transmitters - Tutorials, Schematics, Examples, and Construction Details   বিষয়শ্রেণী:ইলেকট্রনিক্স বিষয়শ্রেণী:ইলেকট্রনিক বর্তনী
জি সিনে পুরস্কার তেলুগু হল তেলুগু চলচ্চিত্র এবং তেলুগু সঙ্গীতের জন্য একটি পুরস্কার অনুষ্ঠান। এটি তেলুগু সিনেমা এবং তেলুগু সঙ্গীতে শ্রেষ্ঠত্ব প্রদানের জন্য জি তেলুগু গোল্ডেন অ্যাওয়ার্ডস নামে ডিসেম্বর ২০১৭ সালে প্রতিষ্ঠিত করা হয়েছিল।   ইতিহাস  ২০১৭ সালের ১৭ই ডিসেম্বরে ভারতের হায়দ্রাবাদের অন্নপূর্ণা স্টুডিওতে প্রথম পুরস্কার প্রদান অনুষ্ঠান অনুষ্ঠিত হয়।   আরো দেখুন    তেলুগু চলচ্চিত্র  ভারতের চলচ্চিত্র  দক্ষিণ ভারতের চলচ্চিত্র  জি তেলুগু   তথ্যসূত্র   বিষয়শ্রেণী:ভারতীয় চলচ্চিত্র পুরস্কার বিষয়শ্রেণী:ভারতীয় সঙ্গীত পুরস্কার বিষয়শ্রেণী:তেলুগু চলচ্চিত্র বিষয়শ্রেণী:তেলুগু সঙ্গীত বিষয়শ্রেণী:২০১৭-এর ভারতীয় চলচ্চিত্র পুরস্কার বিষয়শ্রেণী:২০১৮-এর ভারতীয় চলচ্চিত্র পুরস্কার বিষয়শ্রেণী:২০১৯-এর ভারতীয় চলচ্চিত্র পুরস্কার বিষয়শ্রেণী:২০২০-এর ভারতীয় চলচ্চিত্র পুরস্কার
বার্সেলোনা ( , , ) স্পেনের উত্তর-পূর্ব উপকূলে অবস্থিত একটি শহর। এটি কাতালুনিয়ার স্বায়ত্তশাসিত সম্প্রদায়ের রাজধানী ও বৃহত্তম শহর, সেইসাথে স্পেনের দ্বিতীয় সর্বাধিক জনবহুল পৌরসভা। এটি দেশটির শিল্প ও বাণিজ্যের প্রধানতম কেন্দ্র। এছাড়া এটি স্পেনের সংস্কৃতি ও শিক্ষাব্যবস্থার অন্যতম গুরুত্বপূর্ণ কেন্দ্র।  মূল বার্সেলোনা শহরের জনসংখ্যা ১৬ লক্ষ, যা স্পেনের ২য় সর্বোচ্চ (রাজধানী মাদ্রিদের পরেই)।Barcelona: Población por municipios y sexo  - Instituto Nacional de Estadística. (National Statistics Institute) বার্সেলোনা পৌর এলাকাটি বার্সেলোনা প্রদেশের অন্তর্গত অনেকগুলি প্রতিবেশী পৌরসভা পর্যন্ত প্রসারিত হয়েছে এবং এই বৃহত্তর বার্সেলোনা এলাকাতে প্রায় ৪৮ লক্ষ লোকের বাস। ফলে বার্সেলোনা সমগ্র ইউরোপীয় ইউনিয়নের ৬ষ্ঠ সর্বাধিক জনবহুল পৌর এলাকা (প্যারিস, লন্ডন, মাদ্রিদ, রুর এলাকা ও মিলানের পরে)।  অনুমান করা হয় যে কার্থেজীয় বা ফিনিসীয় জাতির লোকেরা খ্রিস্টপূর্ব ৩য় শতকে এখানে একটি লোকালয় প্রতিষ্ঠা করে। পরবর্তীতে রোমানরা ও রোমানদের পতনের পর ভিসিগথ জাতির লোকেরা এটিকে শাসন করে। ৭১৫ খ্রিষ্টাব্দে বার্বার ও স্পেনীয়দের মিশ্র মুসলমান জাতি মুর জাতির লোকেরা এটিকে দখল করে নেয়। কিন্তু রাজা শারল্যমাইনের নেতৃত্বে ফ্রাংক জাতির লোকেরা এটিকে পুনর্দখল করে নেয় এবং তারা মুসলমান শাসিত স্পেন (আল আন্দালুস) ও কারোলিঙ্গীয় রাজবংশ শাসিত ফ্রাংকরাজ্যের সীমানাতে একটি সীমান্ত অঞ্চল প্রতিষ্ঠা করে (যার নাম ছিল মার্কা হিস্পানিওলা) বার্সেলোনাকে সেই অঞ্চলের রাজধানী বানায়। মার্কা হিস্পানিওলা অঞ্চলটিই পরে বড় হয়ে কাতালুনিয়াতে পরিণত হয়।  ১১৩৭ সালে কাতালুনিয়া আরাগন রাজ্যের সাথে একীভূত হলে বার্সেলোনা একটি বাণিজ্যকেন্দ্র হিসেবে বিকশিত হতে থাকে এবং ভূমধ্যসাগরের ইতালীয় বন্দরগুলির প্রতিদ্বন্দ্বী বন্দর শহরে পরিণত হয়। ১৯শ শতকে এটি চরমপন্থী সমাজতন্ত্রবাদীদের আন্দোলন ও কাতালান বিচ্ছিন্নতাবাদের কেন্দ্রবিন্দুতে পরিণত হয়। ১৯৩৭-১৯৩৯ সালে স্পেনীয় গৃহযুদ্ধের সময় এটি রাজার বিশ্বস্তদের রাজধানী ছিল। ফ্রান্সিসকো ফ্রাংকো বার্সেলোনাকে করায়ত্ত করলে কাতালান প্রতিরোধের অবসান ঘটে এবং কাতালুনিয়া স্পেনের সাথে পুনঃএকত্রিত হয়। অধুনা বার্সেলোনা শহরটি এর দৃষ্টিনন্দন স্থাপত্যগুলির (বিখ্যাত স্থপতি আন্তোনি গাউদি'র নকশাকৃত স্থাপনাগুলি যেগুলির মধ্যে উল্লেখযোগ্য) জন্য বিশেষ খ্যাতি লাভ করেছে। ১৯৯২ সালে শহরটি গ্রীষ্মকালীন অলিম্পিক ক্রীড়া প্রতিযোগিতার আয়োজন করে।   শিক্ষা  বার্সেলোনাতে উচ্চ শিক্ষার মান খুবই উন্নত। বার্সেলোনা বিশ্ববিদ্যালয় বিশ্বের সেরা বিশ্ববিদ্যালয়গুলির একটি।  তথ্যসূত্র  বিষয়শ্রেণী:স্পেনের শহর বিষয়শ্রেণী:বার্সেলোনা বিষয়শ্রেণী:রোমান উপনিবেশ বিষয়শ্রেণী:ঐতিহাসিক ইহুদি সম্প্রদায় বিষয়শ্রেণী:খ্রিস্টপূর্ব ১ম শতাব্দীতে প্রতিষ্ঠিত জনবহুল স্থান